GLAZBENA KULTURA – 20.5. – 1 SAT

**Čežnja za proljećem** Wolfganga Amadeusa Mozarta

Razigrani zvuci 58. i 59. str.

**Otpjevaj** neku veselu pjesmicu o proljeću koju smo učili.

Zatim na svom CD-eu ili preko e-udžbenika **poslušaj** pjesmicu Čežnja za proljećem.

Kakav je ugođaj ove pjesme u odnosu na prijašnje pjesme o proljeću ?

Ovu pjesmu strofnog oblika smo upoznali kroz područje slušanja ( kad smo pjevali Ode zima / možeš je još jednom poslušati, str.51.)

Uz CD ili snimku s udžbenika **nauči** pjevati. ( pjesma je strofnog oblika, dakle ista melodija na različite stihove / obrati pažnju na stakato u nekim riječima – gra a ne / lju u bi ce……)

Pjevaj i uz matricu.

Zatim **poslušaj** skladbu Petra Iljiča Čajkovskog *Ples šećerne vile.*

**Prvo slušanje** - određivanje izvođačkog sastava, tempa i ugođaja skladbe.

**Drugo slušanje** - izvođenje pokreta uz skladbu ( nježnim pokretima pratiti glazbu, plešući u umjerenom tempu po vlastitom osjećaju i nahođenju)

NAPOMENE :

*Ples šećerne vile* dio je popularnog baleta *Orašar*.

U orkestru se ističe zvuk čeleste. Na fotografiji čeleste u udžbeniku možemo primijetiti drugačiju mehaniku nego na glasoviru (pianinu) - zvuk nastaje udaranjem batića o metalne pločice.

Čajkovski je prvi skladatelj koji je koristio čelestu, upravo u baletu Orašar.